TAJNI ŽIVOT RUŽMARINA

tekst: Ema Lukač

EMA: Ja sam ružmarin! Odrastao sam u prostranom vrtu prekrasne četveročlane obitelji. Kad su me roditelji sadili, a Maja me prvi put vidjela, bilo je jako smiješno kad je pitala mamu.

MAJA: Mama, je li to bor?

SVI: Ha, ha, ha…

MAMA: Ma ne, to je ružmarin.

EMA: Maja i Iva stalno su se igrale u vrtu. Jako su me voljele i često me zalijevale. Imao sam osjećaj da sam njihov brat.

IVA I MAJA: igraju se, kruže oko ružmarina, zalijevaju ga.

IVA: Gle kako lijepo raste.

EMA: A i roditelji su dobri. Posadili su mi prijatelje, s kojima sam se družio svaki dan.

MAMA: Posadit ću lavandu, lovor i bosiljak.

SVI: mašu granama.

EMA: Jedino mi se nisu svidjeli Majini i Ivini prijatelji. Stalno su me mirisali, brali, pa čak i gazili. Na svu sreću, tu je mama.

MAMA: Djeco, pustite ružmarin, nemojte ga gaziti.

EMA: Zimi sam malo usamljen, ali nije mi hladno. Samo mi je malo žao mojih listopadnih prijatelja. Ali savako smo proljeće opet zajedno, a ja tada procvjetam.

IVA: Mama, ružmarin je procvjetao.

MAMA: Divno, znači da je došlo proljeće.

EMA: To je bilo prije. Sada kada su Maja i Iva odrasle, malo je drukčije i baš mi se i ne sviđa. Obitelj koja me posadila stalno trga moje grančice i koriste se njima za razne potrebe. Služim im kao začin.

MAMA: Donesite mi grančicu ružmarina da začinim ribu.

IVA I MAJA: Evo, mama! (Trgaju i donose grančicu ružmarina.)

EMA: Služim i za kozmetiku. Ni jednu grančicu neću imati do kraja mjeseca jer se Iva morala našminkati!

IVA: šminka se.

EMA: Joj! Kako sam magao zaboraviti. I ulje rade od mene. Brrr! Odmah se stresem od pomisli na to. Nikad u životu nisam osjetio veću bol.

MAMA: Maja, dodaj mi mužar. Iva, donesi nekoliko grančica ružmarina.

IVA I MAJA: donose stvari.

MAMA: Sad ćemo zdrobiti ružmarin pa ćemo iscijediti ulje.

EMA: Služim im i na vjenčanjima. To je već puno bolje. Ja sam simbol ljubavi i vjernosti pa sam se smjestio u mladoženjinom zapučku i gledao cijelo vjenčanje. Bilo je predivno.

MAMA: Tako sam sretna da mi se kćeri udaju.

EMA: Eto, to je život ružmarina. Tko zna što me još čeka u budućnosti. Valjda je u redu da koristim ljudima. Moj je posao biti koristan. Tako je lijepo vidjeti obitelj sretnu, pa se isplati. Puno su se brinuli za mene, sada je red da im to vratim.

SVI: zagrle se.